Diari Oficial de la Generalitat Valenciana


Sumari del DOGV 5208, del 28-02-2006 (2006/2304)

RESOLUCIÓ de 22 de febrer de 2006, del director de l'Entitat Pública de Transport Metropolità de València, per a l'aplicació en les setmanes de falles i Nadal de 2006 i cap d'any de 2007, del règim disposat en l'Orde de 10 de desembre de 2004, de la Conselleria d'Infraestructures i Transport, sobre el descans setmanal obligatori per a la prestació del servici del taxi en l'Àrea de prestació conjunta de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2006/02/22/(1)/dof/vci/html**

### Dades del document

Número de DOGV
:   5208

Data del DOGV
:   28-02-2006

Secció del DOGV
:   I. DISPOSICIONS GENERALS

Número del document
:   2006/2304


Data del document
:   22-02-2006

Organisme emissor
:   Entitat Pública de Transport Metropolità de València

Tipus de document
:   Resolució

Anàlisi jurídica

 Descriptors 

:   * València
    * temps de descans
    * jornada de treball
    * taxi
    * transport de viatgers
    * transport públic
    * legislació

RESOLUCIÓ de 22 de febrer de 2006, del director de l'Entitat Pública de Transport Metropolità de València, per a l'aplicació en les setmanes de falles i Nadal de 2006 i cap d'any de 2007, del règim disposat en l'Orde de 10 de desembre de 2004, de la Conselleria d'Infraestructures i Transport, sobre el descans setmanal obligatori per a la prestació del servici del taxi en l'Àrea de prestació conjunta de València. [2006/X2304]  
L'Orde de la Conselleria d'Infraestructures i Transport de 10 de desembre de 2004 (DOGV núm. 4905, de 17 de desembre) establix el sistema de descans obligatori en la prestació dels servicis de taxi en l'Àrea de Prestació Conjunta de València, si bé permet que este règim puga fer-se excepcions durant les setmanes de Nadal, Cap d'Any i Falles.  
Amb caràcter previ a l'adopció de qualsevol decisió sobre això, des de l'Entitat Pública de Transport Metropolità de València es va considerar oportú sotmetre esta qüestió a la deliberació dels membres del Consell d'Operadors del Taxi, amb l'objecte d'analitzar els períodes concrets en què, si és procedent, podria fer excepcions el règim de descans, si això fóra necessari per a afrontar l'excés de demanda en dies tan assenyalades.  
Atés que en els dits períodes és impossible atendre la demanda amb la flota que habitualment presta servici, segons el règim de descans previst en l'Orde de 10 de desembre de 2004, es va acordar per unanimitat, per part del Consell d'Operadors, la conveniència de fer excepció en el règim de descans per a dies molt característics, durant el període nocturn, concretament els dies 24 i 31 de desembre i els dies del 17 al 19 de març, corresponents, respectivament a les setmanes de Nadal i Cap d'Any i Falles.   
L'experiència obtinguda en anys anteriors de l'excepció del dia de descans obligatori en dies concrets durant les festes indicades aconsella mantindre el mateix règim.  
De conformitat amb l'acord adoptat per unanimitat, pel Consell d'Operadors del Taxi en la sessió de 15 de desembre de 2003, del que disposa l'article 1.2 de l'Orde de la Conselleria d'Infraestructures i Transport de 10 de desembre de 2004 i els articles 3.2 i 23.2 dels estatuts d'esta Entitat, aprovats per Acord del Consell de la Generalitat Valenciana de 5 d'octubre de 2001 (DOGV núm. 4105, d'11 d'octubre), resolc:  
Primer. La prestació del servici de transport públic discrecional de viatgers en vehicles de turisme de menys de nou places pertanyent a l'Àrea de Prestació Conjunta de València té l'excepció del règim de descans obligatori en els períodes següents:  
. Des de les 22 hores del dia 17 fins a les 6 hores del dia 18, els dos del mes de març de 2006.  
. Des de les 22 hores del dia 18 fins a les 6 hores del dia 19, els dos del mes de març de 2006.  
. Des de les 22 hores del dia 19 fins a les 6 hores del dia 20, els dos del mes de març de 2006.  
. Des de les 22 hores del dia 24 fins a les 6 hores del dia 25, els dos del mes de desembre de 2006.  
. Des de les 22 hores del dia 31 de desembre de 2006 fins a les 6 hores del dia 1 de gener de 2007.  
Segon. L'excepció disposada en el número primer no suposarà, en cap cas, cap obligació de concórrer a la prestació del servici per aquells vehicles adscrits a les autoritzacions de l'Àrea de Prestació Conjunta de València que, de conformitat amb el calendari vigent per als anys 2006 i 2007, corresponga descansar els dies i els períodes a què fa referència el mencionat número.  
De conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, contra la present resolució, que no posa fi a la via administrativa, es podrà interposar, en el termini d'un mes comptador des de l'endemà d'aquell en què tinga lloc la seua notificació, recurs d'alçada davant el conseller d'Infraestructures i Transport, com a òrgan competent per a la seua tramitació, o davant esta Entitat, la qual el remetrà a l'òrgan competent per a resoldre'l; tot això de conformitat amb el que disposen els articles 107 i següents de la citada llei i sense perjuí que s'hi puga exercir qualssevol altres recursos que es consideren oportuns.  
Burjassot, 22 de febrer de 2006.. El director: Aurelio López Martín.


Còpia Permalink ELI